
Text rozhodnutia
Súd: Krajský súd Bratislava Spisová značka: 6S/130/2015 Identifikačné číslo súdneho spisu: 1015200906 Dátum vydania rozhodnutia: 06. 10. 2015 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2015:1015200906.1 Uznesenie Krajský súd v Bratislave v právnej veci žalobcu: Q. X., bytom R. XXXXX/XXD, XXX XX U., právne zastúpená: REKEN & PARTNERS Law Firm, s.r.o., so sídlom Tichá 45, 811 02 Bratislava, proti žalovanému: Riaditeľstvo hraničnej a cudzineckej polície Bratislava, Úrad hraničnej a cudzineckej polície, Oddelenie cudzineckej polície PZ Bratislava, so sídlom Hrobákova 44, 852 42 Bratislava, o preskúmanie zákonnosti rozhodnutia žalovaného č. PPZ-HCP-BA2-2015/003838-006 zo dňa 2.4.2015 a o odklade vykonateľnosti, takto r o z h o d o l : Krajský súd v Bratislave o d k l a d á vykonateľnosť rozhodnutia č. PPZ-HCP-BA2-2015/003838-006 zo dňa 2.4.2015 spolu s rozhodnutím Oddelenia cudzineckej polície PZ Bratislava č. PPZ-HCP- BA6-45-008/2015 zo dňa 19.1.2015, a to až do nadobudnutia právoplatnosti rozhodnutia súdu vo veci samej. o d ô v o d n e n i e : Žalobca sa žalobou podanou Krajskému súdu v Bratislave dňa 4.6.2015 domáhal preskúmania zákonnosti rozhodnutia žalovaného č. PPZ-HCP-BA2-2015/003838-006 zo dňa 2.4.2015. Žalobca podaním zo dňa 28.7.2015 a podaním zo dňa 5.10.2015 požiadal o odklad vykonateľnosti, nakoľko žalobcovi hrozí neodvrátiteľná škoda, existuje reálny predpoklad, že u žalobcu, ktorý si zariadil svoj súkromný a rodinný život pre seba, ako aj svojho manžela s tým, že výkonom rozhodnutia mu hrozí ujma, či už vo vzťahu k povinnostiam vyplývajúcim mu ako podnikateľovi, ale aj ako osobe, ktorá sa musí postarať o chod celej svojej rodiny. Hrozbu ujmy vidí predovšetkým vo vzniku nezvratného, prípadne len nepomernými ťažkosťami odstrániteľného stavu, keďže by sa len s veľkými ťažkosťami mohol vrátiť na územie Slovenskej republiky a pokračovať v podnikateľskej činnosti. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd považoval dôvody, uvedené v žiadosti o odklad vykonateľnosti napadnutého rozhodnutia v spojení s prvostupňovým rozhodnutím za opodstatnené, keďže okamžitým výkonom rozhodnutia, by mu hrozila vážna ujma v majetkovej a osobnej sfére. Krajský súd v Bratislave preto postupoval v súlade s citovaným zákonným ustanovením a rozhodol a žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

